chhatramani/nepal_legal_acts_corpus_nepali huggingface dataset:
भन्सार_ऐन_२०८२
Customs Tariff Act, 2024

(३) उपदफा (१) र (२) मा जुनसुकै कुरा लेखिएको भए तापनि हुलाक मार्फत वस्तु निकासी वा पैठारी गर्दा भन्सार अधिकृत समक्ष पेस गर्न नपर्ने गरी मन्त्रालयले आवश्यक व्यवस्था गर्न सक्नेछ । परिच्छेद-१० । पूर्वदिश । ६८. पूर्वदिश जारी गर्न सक्ने : (१) पैठारीकर्ताले आफूले पैठारी गर्ने वस्तुको वर्गीकरण वा उत्पत्तिको सम्बन्धमा पूर्वदिशको लागि महानिर्देशक समक्ष निवेदन दिएमा महानिर्देशकले पूर्वदिश दिन सक्नेछ । (२) उपदफा (१) बमोजिम पूर्वदिश दिनु अघि त्यस्तो वस्तुको वर्गीकरण वा उत्पत्ति सम्बन्धमा परामर्श लिन आवश्यक देखिएमा महानिर्देशकले परामर्श समिति गठन गर्न सक्नेछ । (३) महानिर्देशकले पूर्वदिशको माग गरिएको वस्तुको सम्बन्धमा प्रयोगशाला परीक्षण गराई प्रतिवेदन लिन, सम्बन्धित विषयका विज्ञ वा कुनै सरकारी निकाय वा विश्व भन्सार सङ्गठनको राय लिन सक्नेछ । (४) उपदफा (१) बमोजिम पूर्वदिश दिँदा वस्तुको वर्गीकरणका सम्बन्धमा दफा ३६ बमोजिम र वस्तुको उत्पत्तिको सम्बन्धमा नेपाल समेत सदस्य रहेको क्षेत्रीय वा द्विपक्षीय सन्धि वा सम्झौताको प्रतिकूल नहुने गरी दिनु पर्नेछ । (५) यस दफामा अन्यत्र जुनसुकै कुरा लेखिएको भए तापनि नेपाल पक्ष रहेको क्षेत्रीय वा द्विपक्षीय सन्धि वा सम्झौता बमोजिम उत्पत्तिको मुलुकको आधारमा भन्सार महसुल दर फरक हुने वस्तु बाहेक अन्य वस्तुका सम्बन्धमा वस्तुको उत्पत्ति सम्बन्धी पूर्वदिश दिइने छैन । परिच्छेद-११ । कसूर र सजाय सम्बन्धी व्यवस्था । ६९. कसूर गरेको मानिने : कसैले देहायको कुनै कार्य गरे वा गराएमा यस ऐन अन्तर्गतको कसूर गरेको मानिनेछः- । (क) दफा ६ बमोजिम तोकिएको भन्सार क्षेत्र वा बाटो बाहेक अन्यत्रबाट निकासी वा पैठारी गरेमा वा गर्ने प्रयत्न गरेमा वा कुनै वस्तु चोरी निकासी वा चोरी पैठारी गरेमा वा गर्ने प्रयत्न गरेमा, । (ख) दफा १७ बमोजिम वस्तुको विवरण नदिएमा, । (ग) दफा १८ बमोजिम वाहनको जाँच नगराएमा, । (घ) दफा १९ बमोजिम महसुल नतिरिएका वा भन्सारबाट जाँचपास नभएका वस्तु ढुवानी गरेमा, । (ङ) दफा २९ बमोजिमको अधिकारप्राप्त अधिकारी बाहेक अन्य व्यक्तिले कार्यालयबाट जाँचपास भई सिलबन्दी गरिएको वस्तु र त्यस्तो वस्तु ढुवानी गरिरहेको साधन खोलेमा, हेरेमा वा जाँच गरेमा, । (च) दफा ४१ को उपदफा (६) बमोजिम रातो मार्ग प्रयोग नगरेमा, । (छ) दफा ४२ बमोजिम घर, भवन, पसल, गोदाम वा ठाउँको खानतलासी लिन नदिएमा, । (ज) दफा ४३ बमोजिम विमानका क्याप्टेन वा चालक दलका सदस्यले वायुयानमा प्रवेश गर्न वा तलासी लिन वा वस्तु जाँच गर्न नदिएमा वा बाधा विरोध गरेमा, । (झ) दफा ४४ बमोजिम भन्सार अधिकृत वा भन्सारमा खटिएको कर्मचारीले दिएको आदेश बमोजिम वाहन नरोकेमा वा तलासी लिन अवरोध गरेमा वा त्यस्तो वाहन नजाँचै भगाएमा वा भगाउन प्रयत्न गरेमा, । (ञ) दफा ५६ बमोजिम भन्सारका कर्मचारीको अनुमति नलिई भन्सारको छेक्बार पार गरेमा वा भन्सारका कर्मचारीले वाहन रोक्ने सङ्केत गर्दै अटेर गरी अगाडि बढेमा, । (ट) कानै अन्तर्गत पैठारी भएको सवारी साधनको सम्बन्धमा भन्सार महसुल सम्बन्धी प्रचलित कानून विपरीत कुनै कार्य गरे वा गराएमा, । (ठ) प्रचलित कानून बमोजिमको महसुल वा जरिवाना नबुझाई कार्यालय वा भन्सार क्षेत्रबाट वस्तु उठाई लगेमा, । (ड) सवारी साधनको धनीले वस्तु चोरी पैठारी वा चोरी निकासी गर्न जानाजानी आफ्नो सवारी साधन उपलब्ध गराएमा, ।
भन्सार_ऐन_२०८२
Customs Tariff Act, 2024

(ठ) प्रचलित कानून बमोजिमको महसुल वा जरिवाना नबुझाई कार्यालय वा भन्सार क्षेत्रबाट वस्तु उठाई लगेमा, । (ड) सवारी साधनको धनीले वस्तु चोरी पैठारी वा चोरी निकासी गर्न जानाजानी आफ्नो सवारी साधन उपलब्ध गराएमा, । (ढ) सवारी साधनको धनीको सहमति वा जानकारी बिना सवारी चालकले जानाजानी चोरी पैठारी गरेको वा चोरी निकासी गर्न लागेको वस्तु ढुवानी गरेमा, । (ण) राजस्वमा हानि नोक्सानी पुऱ्याउने उद्देश्यले कार्यालयमा जालसाजी, कीर्ते वा नक्कली कागजात पेस गरेमा, । (त) वस्तुको वास्तविक मूल्य भन्दा कम मूल्य देखाउन जालसाजी, कीर्ते वा नक्कली बीजक बनाई कार्यालयमा पेस गरेमा, । (थ) कुनै कुरा झुटो हो भन्ने जानाजानी प्रज्ञापनपत्र वा कार्यालयमा प्रयोग गरिने लिखतमा लेखेमा, सहीछाप गरेमा, प्रयोग गरेमा वा भन्सार अधिकृतले सही गरेको वा छाप लगाएको लिखत, लाहा, सिलछाप, दस्तखत वा अन्य कुनै चिन्ह वा सङ्केतलाई कीर्ते गरेमा, बदलेमा वा नष्ट गरेमा, । (द) महानिर्देशक वा कार्यालय प्रमुखको लिखित आदेश बिना कार्यालयमा प्रयोग गरिएको कम्प्युटर प्रणाली वा सो प्रणालीमा रहेको तथ्याङ्क वा अभिलेख कुनै प्रकारले परिवर्तन गर्ने, मेटाउने, हटाउने, नोक्सानी पुऱ्याउने, तथ्याङ्क थप्ने, कार्य प्रणालीमा अवरोध पुऱ्याउने वा कुनै किसिमले हेरफेर गर्ने कार्य गरेमा वा सो प्रणालीमा अनधिकृत पहुँच स्थापित गरेमा वा गर्ने प्रयत्न गरेमा, । (ध) वस्तुको धनीले वा निजको भन्सार जाँचपास प्रतिनिधिले वस्तु चोरी गर्न वा सो वस्तुमा नोक्सानी पुऱ्याउने मनसायले कुनै भन्सार वेयर हाउस खोलेमा, भन्सार वेयर हाउसमा प्रवेश गरेमा वा सो वेयर हाउसमा रहेको वस्तु कुनै प्रकारले खोलेमा, । (न) भन्सार वेयर हाउसमा रहेको वस्तु भन्सार अधिकृतको स्वीकृति बेगर हटाएमा वा लगेमा, । (प) भन्सार वेयर हाउसमा रहेको वस्तु जिम्मामा रहेको कर्मचारी वा व्यक्तिले त्यस्तो वस्तु हराएमा वा नोक्सानी गरेमा, । (फ) अनधिकृत कर्मचारीले भन्सार वेयर हाउसमा रहेको वस्तु हटाएमा वा हटाउने आदेश दिएमा, । (ब) यस ऐन वा अन्य प्रचलित कानून बमोजिम पूर्ण वा आंशिक महसुल छुट वा सुविधामा पैठारी गरेको वस्तु जुन उद्देश्यले पैठारी गरेको हो त्यस्तो उद्देश्य विपरीत प्रयोग गरेमा, बिक्री गरेमा वा छुट वा सुविधा नपाउने व्यक्तिले पूर्ण वा आंशिक महसुल छुट वा सुविधामा कुनै वस्तु पैठारी गरेमा, । (भ) भन्सार अधिकृत वा कार्यालयको कर्मचारीलाई यस ऐन वा प्रचलित कानूनले दिएको अधिकार प्रयोग गर्न वा कार्यालयको काममा जानाजानी बाधा अवरोध पुऱ्याएमा, । (म) चोरी निकासी वा चोरी पैठारी गरिएको वस्तु हो भन्ने जानकारी हुँदाहुँदै त्यस्तो वस्तु लुकाएमा वा राखेमा, । (य) यस ऐन वा भन्सार महसुल सम्बन्धी प्रचलित कानून विपरीत हुने अन्य कुनै कार्य गरेमा, । (र) खण्ड (क) देखि खण्ड (य) बमोजिमको कसूर गर्न मद्दत गरेमा वा दुरुत्साहन दिएमा । ७०. जरिवाना तथा सजाय : (१) दफा ६९ को खण्ड (क), (घ), (च), (ज), (ट) वा (ठ) बमोजिमको कसूर गरेमा कसूरसँग सम्बन्धित वस्तु जफत गरी देहाय बमोजिमको सजाय हुनेछ:- । (क) दश लाख रुपैयाँसम्म बिगो भएमा बिगो बमोजिम जरिवाना, । (ख) दश लाख रुपैयाँ भन्दा बढी एक करोड रुपैयाँसम्म बिगो भएमा बिगो बमोजिम जरिवाना र देहाय बमोजिमको कैद सजाय:- ।
भन्सार_ऐन_२०८२
Customs Tariff Act, 2024

(क) दश लाख रुपैयाँसम्म बिगो भएमा बिगो बमोजिम जरिवाना, । (ख) दश लाख रुपैयाँ भन्दा बढी एक करोड रुपैयाँसम्म बिगो भएमा बिगो बमोजिम जरिवाना र देहाय बमोजिमको कैद सजाय:- । (अ) दश लाख रुपैयाँ भन्दा बढी पच्चीस लाख रुपैयाँसम्मको बिगोमा दुई महिनासम्म कैद, । (आ) पच्चीस लाख रुपैयाँ भन्दा बढी पचास लाख रुपैयाँसम्मको बिगोमा दुई महिनादेखि छ महिनासम्म कैद, । (इ) पचास लाख रुपैयाँ भन्दा बढी एक करोड रुपैयाँसम्मको बिगोमा छ महिनादेखि एक वर्षसम्म कैद । (२) उपदफा (१) बमोजिमको कसूरको बिगो एक करोड रुपैयाँ भन्दा बढी भएमा त्यस्तो वस्तु जफत गरी वस्तुको बिगो बमोजिम जरिवाना र देहाय बमोजिमको कैद सजाय हुनेछ:- । (क) एक करोड रुपैयाँ भन्दा बढी तीन करोड रुपैयाँसम्मको बिगोमा एक वर्षदेखि तीन वर्षसम्म कैद, । (ख) तीन करोड रुपैयाँ भन्दा बढी बिगोमा तीन वर्षदेखि पाँच वर्षसम्म कैद । (३) कसैले देहायको कुनै कसूर गरेमा देहाय बमोजिम सजाय हुनेछ:- । (क) दफा ६९ को खण्ड (ख), (ङ) वा (ज) बमोजिमको कसूर गरेमा दश हजार रुपैयाँसम्म जरिवाना, । (ख) दफा ६९ को खण्ड (ग) वा (झ) बमोजिमको कसूर गरेमा नेपालमा दर्ता नभएको वाहन र नेपालमा दर्ता भएको वस्तु सहितको वाहनको हकमा कसूरको बिगो एक करोड रुपैयाँसम्म भएमा उपदफा (१) बमोजिम सजाय, कसूरको बिगो एक करोड रुपैयाँ भन्दा बढी भएमा उपदफा (२) बमोजिमको सजाय र नेपालमा दर्ता भएको खाली (रित्तो) वाहन भएमा पाँच हजार रुपैयाँसम्म जरिवाना, । (ग) दफा ६९ को खण्ड (छ) बमोजिमको कसूर गरेमा पचास हजार रुपैयाँसम्म जरिवाना । (४) दफा ६९ को खण्ड (ड) वा (ढ) बमोजिमको कसूर गरेमा देहाय बमोजिमको सजाय हुनेछ:- । (क) उपदफा (१) को खण्ड (क) मा उल्लिखित बिगो बमोजिमको वस्तु ढुवानी गर्न प्रयोग भएको सवारी साधन सो साधनको धनीको सहमति वा जानकारीमा प्रयोग भएको रहेछ भने त्यस्तो सवारी साधनको धनीलाई एक लाख रुपैयाँदेखि दुई लाख रुपैयाँसम्म जरिवाना र सवारी साधनको धनीको सहमति वा जानकारी बिना सवारी चालकले जानाजानी त्यस्तो वस्तु ढुवानी गर्न सो सवारी साधन प्रयोग गरेकोमा त्यस्तो सवारी चालकलाई एक लाख रुपैयाँदेखि दुई लाख रुपैयाँसम्म जरिवाना, । (ख) उपदफा (१) को खण्ड (ख) वा उपदफा (२) मा उल्लिखित बिगो बमोजिमको वस्तु ढुवानी गर्न प्रयोग भएको सवारी साधन सो साधनको धनीको सहमति वा जानकारीमा प्रयोग भएको रहेछ भने त्यस्तो सवारी साधनको धनीलाई तीन लाख रुपैयाँदेखि पाँच लाख रुपैयाँसम्म जरिवाना वा एक वर्षसम्म कैद वा दुवै सजाय र सवारी साधनको धनीको सहमति वा जानकारी बिना सवारी चालकले जानाजानी त्यस्तो वस्तु ढुवानी गर्न सो सवारी साधन प्रयोग गरेकोमा त्यस्तो सवारी चालकलाई एक लाख रुपैयाँदेखि तीन लाख रुपैयाँसम्म जरिवाना वा एक वर्षसम्म कैद वा दुवै सजाय । (५) दफा ६९ को खण्ड (ण) बमोजिमको कसूर गर्ने व्यक्तिलाई त्यसरी हानि नोक्सानी पुर्‍याएको वा पुर्‍याउने प्रयत्न गरेको महसुल रकमको दुई सय प्रतिशत जरिवाना वा छ महिनादेखि एक वर्षसम्म कैद वा दुवै सजाय हुनेछ । जालसाजी वा किर्ते गरेकोमा प्रचलित कानून बमोजिम कारबाहीको लागि भन्सार अधिकृतले सम्बन्धित निकाय वा अधिकारी समक्ष लेखी पठाउनु पर्नेछ । (६) दफा ६९ को खण्ड (त) बमोजिमको कसूर गर्ने व्यक्तिलाई त्यस्तो वस्तु जफत गरी उक्त वस्तुमा लाग्ने महसुलको दुई सय प्रतिशत जरिवाना हुनेछ ।
भन्सार_ऐन_२०८२
Customs Tariff Act, 2024

जालसाजी वा किर्ते गरेकोमा प्रचलित कानून बमोजिम कारबाहीको लागि भन्सार अधिकृतले सम्बन्धित निकाय वा अधिकारी समक्ष लेखी पठाउनु पर्नेछ । (६) दफा ६९ को खण्ड (त) बमोजिमको कसूर गर्ने व्यक्तिलाई त्यस्तो वस्तु जफत गरी उक्त वस्तुमा लाग्ने महसुलको दुई सय प्रतिशत जरिवाना हुनेछ । जालसाजी वा किर्ते गरेकोमा प्रचलित कानून बमोजिम कारबाहीको लागि भन्सार अधिकृतले सम्बन्धित निकाय वा अधिकारी समक्ष लेखी पठाउनु पर्नेछ । (७) दफा ६९ को खण्ड (थ) बमोजिमको कसूर गर्ने व्यक्तिलाई पचास हजार रूपैयाँसम्म जरिवाना र एक वर्षसम्म कैद सजाय हुनेछ । सरकारी कागजात किर्ते गरेकोमा प्रचलित कानून बमोजिम कारबाहीको लागि भन्सार अधिकृतले सम्बन्धित निकाय वा अधिकारी समक्ष लेखी पठाउनु पर्नेछ । (८) दफा ६९ को खण्ड (द) बमोजिमको कसूर गर्ने व्यक्तिलाई एक वर्षसम्म कैद र पाँच लाख रुपैयाँसम्म जरिवाना हुनेछ । त्यस्तो कसूरबाट महसुल घटाएको, महसुल छलेको वा कुनै प्रकारले दायित्व कम पारिएको पाइएमा त्यसरी हानि पुर्‍याएको महसुल रकमको पाँच गुणा हुने रकम निजबाट असुल गरिनेछ । सो कार्यबाट कुनै व्यक्तिलाई हानि नोक्सानी भएको रहेछ भने भन्सार अधिकृतले त्यस्तो हानि नोक्सानी समेत कसूर गर्ने व्यक्तिबाट भराइदिन सक्नेछ । (९) दफा ६९ को खण्ड (ध) बमोजिमको कसूर गर्ने व्यक्तिलाई पच्चीस हजार रुपैयाँदेखि एक लाख रुपैयाँसम्म जरिवाना हुनेछ । (१०) दफा ६९ को खण्ड (न) बमोजिमको कसूर गर्ने व्यक्तिलाई निजबाट सो वस्तु दाखिला गराई सो वस्तुको मूल्य बमोजिम जरिवाना गरी छ महिनासम्म कैद र वस्तु दाखिला हुन नसकेमा वस्तुको मूल्यको दोब्बर जरिवाना गरी छ महिनासम्म कैद हुनेछ । (११) दफा ६९ को खण्ड (प) बमोजिमको कसूर गर्ने व्यक्तिबाट सो वस्तुको मूल्य र लाग्ने महसुल असुल गरी दश हजार रुपैयाँसम्म जरिवाना हुनेछ । (१२) दफा ६९ को खण्ड (फ) बमोजिमको कसूर गर्ने व्यक्तिलाई पचास हजार रूपैयाँसम्म जरिवाना वा छ महिनासम्म कैद वा दुवै सजाय हुनेछ । (१३) दफा ६९ को खण्ड (ब) बमोजिमको कसूर गर्ने व्यक्तिलाई त्यस्तो वस्तुमा लाग्ने महसुल असुल गरी त्यस्तो वस्तुमा लाग्ने महसुलको दुई सय प्रतिशत जरिवाना हुनेछ । (१४) दफा ६९ को खण्ड (भ) बमोजिमको कसूर गर्ने व्यक्ति सरकारी कर्मचारी भएमा निजलाई दश हजार रुपैयाँदेखि पचास हजार रुपैयाँसम्म जरिवाना वा एक वर्षसम्म कैद वा दुवै सजाय र अन्य व्यक्ति भए दश हजार रुपैयाँदेखि पचास हजार रुपैयाँसम्म जरिवाना वा छ महिनासम्म कैद वा दुवै सजाय हुनेछ । (१५) दफा ६९ को खण्ड (म) बमोजिमको कसूर गर्ने व्यक्तिलाई पचास हजार रूपैयाँसम्म जरिवाना गरी त्यस्तो वस्तु जफत गरिनेछ । (१६) दफा ६९ को खण्ड (य) बमोजिमको कसूर गर्ने व्यक्तिलाई कसूरको अवस्था र गम्भीरता हेरी पाँच हजार रुपैयाँदेखि एक लाख रुपैयाँसम्म जरिवाना हुनेछ । (१७) दफा ६९ को खण्ड (र) बमोजिमको कसूर गर्ने व्यक्तिलाई कसूरदारलाई भए सरहको सजाय हुनेछ । (१८) यस ऐन वा प्रचलित कानून बमोजिम जफत गर्नु पर्ने देखिए तापनि उपभोग भइसकेका वा पत्ता नलागेका वस्तुको बिगो बराबरको रकम सम्बन्धित व्यक्तिबाट असुल गर्न सकिनेछ । ७१. वस्तुको विवरण फरक पारी घोषणा गरेमा सजाय हुने : कुनै घोषणाकर्ताले वस्तु घोषणा गर्दा देहाय बमोजिमको विवरण फरक पारी घोषणा गरेमा भन्सार अधिकृतले देहाय बमोजिम गर्न सक्नेछ:- ।
भन्सार_ऐन_२०८२
Customs Tariff Act, 2024

७१. वस्तुको विवरण फरक पारी घोषणा गरेमा सजाय हुने : कुनै घोषणाकर्ताले वस्तु घोषणा गर्दा देहाय बमोजिमको विवरण फरक पारी घोषणा गरेमा भन्सार अधिकृतले देहाय बमोजिम गर्न सक्नेछ:- । (क) पैठारी गरेको वस्तुको नाम, प्रकृति, भौतिक विशेषता, चारित्रिक गुण, नाप, आकार तथा गुणस्तर सही भए तापनि परिमाण घटी गरी घोषणा गरेमा त्यस्तो घोषणाकर्तालाई त्यसरी घटी परिमाण घोषणा गरेजति वस्तुको मूल्यको शतप्रतिशत जरिवाना र लाग्ने महसुल लिई त्यस्तो वस्तु जाँचपास गर्न, । (ख) पैठारी गरेको वस्तुको नाम, प्रकृति, भौतिक विशेषता, चारित्रिक गुण, नाप, आकार र गुणस्तर तथा परिमाण सही भए तापनि उत्पत्तिको मुलुक फरक पारी घोषणा गरेमा त्यस्तो घोषणाकर्तालाई त्यस्तो वस्तुमा लाग्ने भन्सार महसुलको पच्चीस प्रतिशत रकम जरिवाना र लाग्ने महसुल लिई त्यस्तो वस्तु जाँचपास गर्न, । (ग) पैठारी गरेको एउटा वस्तुलाई अर्कै वस्तु भनी वा एक प्रकारको पदार्थबाट निर्मित वस्तुलाई अर्कै प्रकारको पदार्थबाट निर्मित वस्तु भनी वा वस्तुको प्रकृति, भौतिक विशेषता, चारित्रिक गुण, नाप, आकार, तौल वा गुणस्तरमध्ये सबै वा कुनै कुरा फरक पारी घोषणा गरेमा वा कुनै वस्तु घोषणा नै नगरेमा त्यस्तो घोषणाकर्तालाई त्यस्तो वस्तुको मूल्य बराबर जरिवाना गरी सो वस्तु जफत गर्न वा निजबाट वस्तुको मूल्यको दुई सय प्रतिशत जरिवाना र लाग्ने महसुल असुल गरी त्यस्तो वस्तु जाँचपास गर्न, । (घ) पैठारी गरेको वस्तु वा सोको प्याकिङ्ग नै त्यस्तो वस्तुको पहिचान हुने ब्राण्ड, कम्पनी, मोडेल, आइटम नम्बर वा यस्तै कुनै विवरण स्पष्ट अङ्कित भएकोमा त्यस्तो वस्तु स्पष्ट पहिचान हुने विवरण नखुलाई घोषणा गरेमा त्यस्तो घोषणाकर्तालाई वस्तुमा लाग्ने महसुलको पचास प्रतिशत जरिवाना र लाग्ने महसुल असुल गरी त्यस्तो वस्तु जाँचपास गर्न, । (ङ) निकासी हुने वस्तुको वास्तविक परिमाण भन्दा बढी परिमाण उल्लेख गरेमा त्यस्तो घोषणाकर्तालाई त्यसरी बढी घोषणा गरिएजति वस्तुको मूल्यको दुई सय प्रतिशत जरिवाना गरी सो व्यहोरा कम्प्युटर प्रणाली वा प्रज्ञापनपत्रमा उल्लेख गरी वस्तु जाँचपास गर्न, । (च) निकासी हुने वस्तुको नाम, प्रकृति, भौतिक विशेषता, चारित्रिक गुण, नाप, आकार, तौल वा गुणस्तरमध्ये सबै वा कुनै विवरण फरक पारी घोषणा गरेमा त्यस्तो वस्तु जफत गरी त्यस्तो घोषणाकर्तालाई वस्तुको मूल्य बराबर जरिवाना गर्न, । (छ) वस्तु वा सोको प्याकिङ्गमा उल्लिखित वस्तुसँग सम्बन्धित कुनै पनि विवरण मेटेको, च्यातेको, खुर्केको, बदलिएको वा लेबल हटाएको पाइएमा त्यस्तो वस्तु जफत गर्न वा त्यस्तो वस्तुको मूल्य बराबर जरिवाना र लाग्ने महसुल लिई जाँचपास गर्न, । (ज) कुनै वस्तु महानिर्देशकबाट एक पटक वर्गीकरण भइसकेको वा पूर्वदिश दिइसकेको वा कुनै कार्यालयबाट वर्गीकरण भई जाँचपास भइसकेकोमा त्यस्तै वस्तु पुनः पैठारी गर्दा महसुल छल्ने मनसायले सोही पैठारीकर्ताले वर्गीकरण फरक पारी घोषणा गरेमा त्यस्तो वस्तुमा लाग्ने भन्सार महसुलको शतप्रतिशत जरिवाना र लाग्ने महसुल असुल गरी जाँचपास गर्न, ।
भन्सार_ऐन_२०८२
Customs Tariff Act, 2024

(झ) घोषणाकर्ताले दफा २० को उपदफा (३) बमोजिम विद्युतीय माध्यमबाट कम्प्युटर प्रणालीमा वस्तुको विवरण घोषणा गर्दा संलग्न गर्नु पर्ने कागजात फरक रूपमा संलग्न गरेमा त्यस्तो घोषणाकर्तालाई सो घोषणा बमोजिम लाग्ने भन्सार महसुलको दश प्रतिशत जरिवाना र लाग्ने महसुल असुल गरी त्यस्तो वस्तु जाँचपास गर्न । ७२. भौतिक जाँच नगरी जाँचपास भएको वस्तु फरक परेमा जरिवाना हुने : (१) दफा २३ को उपदफा (१) को खण्ड (क), (ख) वा (ग) बमोजिम भौतिक जाँच नगरी जाँचपास भएको वस्तु घोषणाकर्ताले भन्सार क्षेत्रबाट बाहिर लैजानु अघि वा भन्सार क्षेत्र बाहिर लगिसकेपछि भन्सार अधिकृत वा अन्य अधिकारप्राप्त अधिकारीले यस ऐन बमोजिम पुनः जाँच गर्न सक्नेछ । (२) उपदफा (१) बमोजिम वस्तुको पुनः जाँच गर्दा वस्तुको नाम, प्रकृति, भौतिक विशेषता, चारित्रिक गुण, नाप, आकार, तौल, गुणस्तर वा परिमाण घोषणाकर्ताले घोषणा गरेको भन्दा फरक पाइएमा यस ऐन बमोजिम कसूर गरेको मानिनेछ । (३) उपदफा (२) बमोजिम कसूर गरेमा भन्सार अधिकृतले जाँचपासका बखत फरक विवरण घोषणा गरे बापत विवरण फरक पाइएजति वस्तुको मूल्यको दुई सय प्रतिशत जरिबाना र लाग्ने महसुल असुल गरी वस्तु छाडिदिन सक्नेछ । (४) उपदफा (३) बमोजिम बुझाउनु पर्ने जरिबाना र महसुल रकममा त्यस्तो वस्तु जाँचपास हुँदाका बखत बुझाइएको महसुल रकम मिलान गर्न वा घटाउन पाइने छैन । (५) दफा ६४ बमोजिम आन्तरिक परिवहनको लागि कार्यालयबाट स्वीकृति लिई तोकिएको कार्यालयको लागि चलान गरिएको वस्तु बाटैमा विचलन गरी महसुल छली गरेमा वा कन्टेनरमा लगाइएको भूमण्डलीय स्थिति निर्धारण प्रणाली (जीपीएस) जडित ताला वा सिलसिलावार नम्बर सहितको सिल दुरुस्त नराखेमा वा आन्तरिक परिवहनको लागि तोकिएको सडक मार्ग प्रयोग नगरेमा भन्सार अधिकृतले देहाय बमोजिम जरिबाना गर्नेछ:- । (क) आन्तरिक परिवहनमा रहेको वस्तु महसुल छल्ने उद्देश्यले बाटैमा विचलन गरेको पाइएमा त्यस्ता वस्तुको मूल्यको तीन सय प्रतिशत जरिबाना गरी त्यस्तो वस्तु जफत गर्ने वा वस्तु फेला नपरेमा वस्तुको मूल्यको पाँच सय प्रतिशत जरिबाना गर्ने, । (ख) आन्तरिक परिवहनमा रहेको वस्तु महसुल छल्ने उद्देश्य नरहे तापनि कन्टेनरमा लगाइएको भूमण्डलीय स्थिति निर्धारण प्रणाली (जीपीएस) जडित ताला वा सिलसिलावार नम्बर सहितको सिल दुरुस्त नराखेको वा काबु बाहिरको परिस्थिति बाहेक आन्तरिक परिवहनको लागि तोकिएको सडक मार्ग प्रयोग नगरेको वा तोकिएको समयावधिभित्र तोकिएको कार्यालयमा नपुगेको पाइएमा पचास हजार रूपैयाँदेखि एक लाख रूपैयाँसम्म जरिबाना गर्ने । ७३. भन्सार जाँचपास प्रतिनिधिलाई सजाय हुने : (१) दफा ७१ वा ७२ बमोजिमको कार्यमा भन्सार जाँचपास प्रतिनिधि संलग्न भएको पाइएमा त्यस्तो भन्सार जाँचपास प्रतिनिधिलाई भन्सार अधिकृतले पचास हजार रूपैयाँदेखि एक लाख रूपैयाँसम्म जरिबाना वा एक महिनादेखि छ महिनासम्म कैद वा दुवै सजाय गर्न सक्नेछ । (२) उपदफा (१) बमोजिम भन्सार जाँचपास प्रतिनिधिलाई सजाय गरिएको कारणले मात्र वस्तुको धनीले यस ऐन बमोजिम हुने सजाय वा जरिबानाबाट उन्मुक्ति पाउने छैन ।
भन्सार_ऐन_२०८२
Customs Tariff Act, 2024

(२) उपदफा (१) बमोजिम भन्सार जाँचपास प्रतिनिधिलाई सजाय गरिएको कारणले मात्र वस्तुको धनीले यस ऐन बमोजिम हुने सजाय वा जरिबानाबाट उन्मुक्ति पाउने छैन । ७४. प्रचलित कानून बमोजिम सजाय हुने : यस ऐन अन्तर्गतको कुनै कसूर अन्य प्रचलित कानून बमोजिम पनि कसूर हुने रहेछ भने सो कसूरमा त्यस्तो कानून बमोजिम कारबाही र सजाय गर्न यस ऐनले बाधा पुर्‍याएको मानिने छैन । परिच्छेद-१२ । मुद्दाको अनुसन्धान, तहकिकात र दायरी । ७५. नेपाल सरकार वादी हुने : यस ऐन अन्तर्गतको कसूरमा कैद सजाय हुने मुद्दामा नेपाल सरकार वादी हुनेछ । ७६. मुद्दा हेर्ने अधिकारी : यस ऐन बमोजिम जरिबाना मात्र हुने र एक वर्षसम्म कैद सजाय हुने मुद्दाको सुरु कारबाही र किनारा भन्सार अधिकृतले र एक वर्ष भन्दा बढी कैद सजाय हुने मुद्दाको सुरु कारबाही र किनारा सम्बन्धित जिल्ला अदालतले गर्नेछ । ७७. अनुसन्धान अधिकृत तोक्नु पर्ने : (१) यस ऐन बमोजिम पक्राउ गरी भन्सार अधिकृत समक्ष पेस गरिएको व्यक्ति वा भन्सार अधिकृतले जारी गरेको सूचनाको म्यादभित्र उपस्थित भएको व्यक्ति वा कारबाहीको लागि कब्जामा लिई बुझाइएको वस्तुको सम्बन्धमा अनुसन्धान, तहकिकात गरी कारबाही गर्नु पर्ने देखिएमा त्यस्तो मुद्दाको अनुसन्धान, तहकिकात गर्न भन्सार अधिकृतले कार्यालयको कुनै अधिकृतस्तरको कर्मचारीलाई अनुसन्धान अधिकृत तोक्नु पर्नेछ । (२) उपदफा (१) मा जुनसुकै कुरा लेखिएको भए तापनि कार्यालयमा एक जना मात्र भन्सार अधिकृत भए सम्बन्धित कार्यालयको तल्लो तहको कर्मचारीलाई अनुसन्धान अधिकृत तोक्न बाधा पर्ने छैन । ७८. अनुसन्धान अधिकृतको काम, कर्तव्य र अधिकार : (१) अनुसन्धान अधिकृतको काम, कर्तव्य र अधिकार देहाय बमोजिम हुनेछ:- । (क) मुद्दाको अनुसन्धानको सिलसिलामा अभियुक्तको बयान लिने, मुद्दासँग सम्बन्धित प्रमाण सङ्कलन गर्ने, मुद्दासँग सम्बन्धित देखिएका अन्य व्यक्तिलाई म्याद जारी गरी झिकाउने, बुझ्ने, । (ख) कुनै घर, भवन, पसल, गोदाम वा ठाउँको खानतलासी लिने, । (ग) कसूरसँग सम्बन्धित व्यक्ति फरार भएमा निजलाई पक्राउ गर्ने वा गर्न लगाउने, । (घ) मुद्दाको अनुसन्धानको सिलसिलामा तत्काल प्राप्त प्रमाणबाट अभियोग लागेको व्यक्ति कसूरदार हुन सक्ने देखिएमा निजबाट उक्त कसूरमा यस ऐन बमोजिम हुन सक्ने कैद, जरिबाना बापतको रकम र बिगो समेत असुल गर्नु पर्ने त्यस्तो बिगो बराबरको रकम समेत खाम्न गरी नगद धरौटी माग गर्ने र निजले धरौटी दाखिला गरेमा तारिखमा राखी मुद्दाको अनुसन्धान, तहकिकात गर्ने, । (ङ) खण्ड (घ) बमोजिम माग गरेको नगद धरौटी दाखिला नगरेमा मुद्दा हेर्ने अधिकारीको अनुमति लिई थुनामा राखी मुद्दाको कारबाही गर्ने, । (च) खण्ड (घ) मा जुनसुकै कुरा लेखिएको भए तापनि थुनामा नराखेको खण्डमा निजले प्रमाण लोप गराउन सक्ने वा भाग्न वा पछि पक्राउ गर्न सकिने न्यून सम्भावना रहेकामा त्यस्तो कसूरसँग सम्बन्धित व्यक्तिलाई थुनामा राखी मुद्दाको अनुसन्धान गर्ने । (२) उपदफा (१) को खण्ड (घ) बमोजिम कैद बापतको धरौटी लिँदा एक दिन कैद बराबर प्रचलित कानूनमा निर्धारित दरले लिनु पर्नेछ ।
भन्सार_ऐन_२०८२
Customs Tariff Act, 2024

(२) उपदफा (१) को खण्ड (घ) बमोजिम कैद बापतको धरौटी लिँदा एक दिन कैद बराबर प्रचलित कानूनमा निर्धारित दरले लिनु पर्नेछ । (३) यस ऐनमा अन्यत्र जुनसुकै कुरा लेखिएको भए तापनि अनुसन्धानको सिलसिलामा पेस हुन आएका वस्तुमध्ये जीवित जनावर, पशुपक्षी वा छिटो नाश हुन सक्ने वस्तु वा गुणस्तर कायम राख्न वा स्थानको अभावले वा सुरक्षाको दृष्टिले कार्यालय वा भन्सार वेयर हाउसमा राख्न नमिल्ने वा नसकिने वस्तु भए अनुसन्धान अधिकृतले तुरुन्त लिलाम बिक्री गरी प्राप्त रकम धरौटीमा राख्न वा त्यस्तो वस्तु कुनै सरकारी निकायमा दाखिला गर्न पठाउन सक्नेछ । ७९. मुद्दा दायर गर्नु पर्ने : (१) अनुसन्धान अधिकृतले यस ऐन बमोजिमको कसूरमा अनुसन्धानको काम सुरु गरेको पच्चीस दिनभित्र अनुसन्धान सम्पन्न गरी मुद्दा हेर्ने अधिकारी समक्ष मुद्दा दायर गर्नु पर्नेछ । (२) दफा ७५ बमोजिम नेपाल सरकार वादी हुने मुद्दाको हकमा उपदफा (१) बमोजिम मुद्दा दायर गर्दा सरकारी वकिलबाट निर्णय भएको हुनु पर्नेछ । ८०. थुवा पुर्जी दिनु पर्ने : यस ऐन बमोजिम अनुसन्धान अधिकृत वा मुद्दा हेर्ने अधिकारीले कुनै व्यक्तिलाई थुनामा राख्दा त्यसरी थुनामा राख्नु पर्नेको कारण र सोको कानूनी आधार खुलाई प्रचलित कानून बमोजिमको ढाँचामा थुवा पुर्जी दिनु पर्नेछ । ८१. थुनामा राख्न सकिने अधिकतम अवधि : यस ऐनमा अन्यत्र जुनसुकै कुरा लेखिएको भए तापनि कुनै अभियुक्तलाई पुर्पक्षको लागि थुनामा राख्दा निज उपर लगाइएको अभियोग प्रमाणित भएमा हुन सक्ने अधिकतम कैदको सजायको अवधि भन्दा बढी अवधिसम्म थुनामा राखिने छैन । परिच्छेद-१३ । मुद्दाको कारबाही, निर्णय र कार्यान्वयन । ८२. मुद्दाको कारबाही प्रारम्भ गर्नु पर्ने : यस ऐन बमोजिम कुनै कसूरका सम्बन्धमा दफा ७९ बमोजिम अनुसन्धान अधिकृतले मुद्दा हेर्ने अधिकारी समक्ष मुद्दा दायर गरेपछि मुद्दा हेर्ने अधिकारीले त्यस्तो मुद्दाको कारबाही तुरुन्त प्रारम्भ गर्नु पर्नेछ । ८३. अभियुक्तको बयान गराउनु पर्ने : (१) यस ऐन बमोजिम भन्सार अधिकृतबाट कारबाही र किनारा हुने कसूरको सम्बन्धमा अभियुक्त उपस्थित भएपछि भन्सार अधिकृतले निजको लिखित बयान लिनु पर्नेछ । (२) उपदफा (१) बमोजिम बयान लिँदा बुझ्नुपर्ने कुनै कुरा छुट भएमा भन्सार अधिकृतले त्यस्तो अभियुक्तलाई उपस्थित गराउन लगाई निजसँग छुट कुराको बयान पुनः लिन सक्नेछ । ८४. मुद्दाको निर्णय तत्काल गर्न सक्ने : (१) कुनै अभियुक्तले आफूलाई लागेको कसूरको आरोप स्वीकार गरी भन्सार अधिकृत समक्ष साविती बयान दिएमा भन्सार अधिकृतले त्यस्तो बयानको सत्यता र विश्वसनीयतालाई समेत विचार गरी अन्य कुनै प्रमाण बुझ्नु पर्ने नदेखिएमा मुद्दाको निर्णय तत्काल गर्न सक्नेछ । (२) कुनै अभियुक्तले निजलाई लागेको आरोपको सम्बन्धमा आंशिक रूपमा सावित भएमा भन्सार अधिकृतले निज सावित नभएको हदसम्मको विषयमा थप प्रमाण बुझ्ने आदेश दिन सक्नेछ । ८५. थुना वा तारेखमा राखी कारबाही गर्ने : (१) यस ऐन बमोजिम कुनै अभियुक्त तत्काल प्राप्त प्रमाणबाट कसूरदार देखिने भएमा वा कसूरदार हो भन्ने विश्वास गर्ने कुनै मनासिब आधार भएमा भन्सार अधिकृतले निजलाई उक्त कसूरमा यस ऐन बमोजिम हुन सक्ने कैद, जरिबाना बापतको रकम र बिगो समेत असुल गर्नु पर्ने सो बराबरको रकम समेत खाम्न गरी नगद धरौटी माग गर्न सक्नेछ ।
भन्सार_ऐन_२०८२
Customs Tariff Act, 2024

त्यसरी माग गरिएको धरौटी रकम अभियुक्तले दाखिला गरेमा निजलाई तारिखमा राखी मुद्दाको कारबाही गर्नु पर्नेछ । (२) उपदफा (१) बमोजिम माग गरेको नगद धरौटी दाखिला नगरेमा वा गर्न नसकेमा वा कुनै अभियुक्तलाई थुनामा नराखेमा निजले प्रमाण लोप गराउन सक्ने वा भाग्न वा पछि पक्राउ गरी मुद्दाको कारबाही गर्न सक्ने सम्भावना कम रहेमा त्यस्तो अभियुक्तलाई भन्सार अधिकृतले पुर्पक्षको लागि थुनामा राख्न सक्नेछ । (३) उपदफा (१) बमोजिम कैद बापतको धरौटी लिँदा दफा ७८ को उपदफा (२) मा लेखिएको दर बमोजिम लिनु पर्नेछ । (४) कुनै अभियुक्तबाट धरौटी लिँदा तोकिएको तारिखमा उपस्थित नभएमा धरौटी जफत हुने सर्त उल्लेख गरी कागज गराउनु पर्नेछ । ८६. आदेश पर्चा खडा गर्नु पर्ने : यस ऐन बमोजिम कुनै अभियुक्तलाई थुनामा राख्दा, थुनामा राखिएको अभियुक्तलाई छोड्दा वा कुनै अभियुक्तसँग धरौटी लिँदा कारण सहितको आदेश पर्चा खडा गर्नु पर्नेछ । ८७. समाह्वान वा पक्राउ पुर्जी जारी गर्ने : (१) प्रचलित कानूनमा जुनसुकै कुरा लेखिएको भए तापनि यस ऐन अन्तर्गतको कसूर सम्बन्धी मुद्दामा उजुरीसाथ उपस्थित नभएका अभियुक्तलाई उपस्थित गराउन भन्सार अधिकृतले सम्बन्धित अभियुक्तका नाममा पन्ध्र दिनको म्याद दिई प्रचलित कानून बमोजिम समाह्वान जारी गर्न सक्नेछ । (२) उपदफा (१) मा जुनसुकै कुरा लेखिएको भए तापनि अभियुक्त भागी पुनः पक्राउ हुन नसक्ने सम्भावना छ भन्ने विश्वास गर्नु पर्ने मनासिब कारण भएमा वा समाह्वानमा तोकिएको म्यादमा अभियुक्त कार्यालयमा उपस्थित नभएमा त्यस्तो अभियुक्तको हकमा भन्सार अधिकृतले प्रचलित कानून बमोजिम पक्राउ पुर्जी जारी गर्न सक्नेछ । ८८. म्याद थाम्न र वारिस नियुक्त गर्न नपाइने : यस ऐन अन्तर्गतको कसूर सम्बन्धी मुद्दामा दफा ८७ बमोजिम जारी भएको म्याद थाम्न र वारिस नियुक्त गर्न पाइने छैन । तर काबु बाहिरको परिस्थिति परी तोकिएको म्यादमा उपस्थित हुन नसकेको कारण देखाई कुनै अभियुक्तले निवेदन दिएमा र मुद्दा हेर्ने अधिकारीले त्यस्तो निवेदनको व्यहोरा मनासिब देखेमा काबु बाहिरको परिस्थिति व्यतित भएपछि बाटोको म्याद बाहेक पन्ध्र दिनसम्मको म्याद थामिदिन सक्नेछ । ८९. अदालतलाई भए सरहको अधिकार हुने : भन्सार अधिकृतलाई यस ऐनको प्रयोजनको लागि सम्बन्धित व्यक्तिलाई झिकाउने, बयान गराउने, प्रमाण बुझ्ने, लिखत पेस गर्न लगाउने र मुद्दाको पुर्पक्ष गर्ने वा भन्सार अधिकृत समक्ष दायर भएका मुद्दामा भएको निर्णय कार्यान्वयन गर्ने सम्बन्धमा प्रचलित कानून बमोजिम सुरु अदालतलाई भए सरहको अधिकार हुनेछ । ९०. धरौटी जफत हुने : (१) यस ऐन बमोजिम धरौटी राख्ने व्यक्ति काबु बाहिरको परिस्थिति परेको बाहेक कार्यालयबाट तोकिएको तारिखमा उपस्थित नभएमा निजले राखेको धरौटी जफत हुनेछ । (२) उपदफा (१) मा जुनसुकै कुरा लेखिएको भए तापनि कुनै अभियुक्तसँग दफा ८५ बमोजिम धरौटी लिई मुद्दाको कारबाही गरिएकामा सो मुद्दाको निर्णय हुँदा अभियोग प्रमाणित भएमा निजले बुझाउनु पर्ने जरिबाना बापतको रकम उक्त धरौटीबाट सदरस्याहा । गरी असुल गरिने छ । तारिख गुजारेको आधारमा मात्र पुनः जरिबानाको रकम असुल गरिने छैन ।